SET เปิดพุ่ง 16 จุดทะลุแนวต้าน 1,360 รับแรงหนุนไทยลงนามข้อตกลงการค้าเสรี
SET เปิดพุ่ง 16 จุดทะลุแนวต้าน 1,360 รับแรงหนุนไทยลงนามข้อตกลงการค้าเสรี
16 พ.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,362.47 จุด บวก 16.00 จุด หรือ 1.19% สูงสุดที่ 1,363.24 จุด ต่ำสุดที่ 1,360.15 จุด มูลค่าการซื้อขาย 4.77 พันล้านบาท
ด้านบล.ฟินันเซีย ไซรัส คาดแนวโน้มตลาดวันนี้จะแกว่งตัวในแดนบวกโดยประเมินกรอบการเคลื่อนไหว 1,340-1,360 จุดจากบรรยากาศการลงทุนที่ยังเป็นบวก เม็ดเงินยังคงไหลเข้าสินทรัพย์เสี่ยงและเข้าเอเชียอย่างต่อเนื่อง โดยวันนี้คาดได้แรงหนุนจากการลงนามข้อตกลง RCEP ของ 15 ประเทศสมาชิก ซึ่งเป็นเขตการค้าเสรีที่ใหญ่สุดในโลกคิดเป็นสัดส่วนราว 30% ของ GDP โลก ส่วนผลประกอบการไตรมาส 3/63 โดยรวมออกมาฟื้นตัวใกล้เคียงคาด อย่างไรก็ตามปัจจัยที่ต้องติดตามวันนี้คือ GDP ไตรมาส 3/63 ของไทยโดยตลาดคาด +3.9% จากไตรมาสก่อน แต่ -9.1% จากปีก่อน
ขณะที่บล.กรุงศรี คาด SET ปรับตัวขึ้นทดสอบ 1,355 – 1,360 จุด ตอบรับไทยเซ็นสัญญาการค้าเสรี RCEP รวมถึง sentiment บวกจากตลาดหุ้นรอบบ้านที่ปรับตัวขึ้น อย่างไรก็ตามควรระวังแรงขายกดดันดัชนีจากความกังวลการแพร่ระบาดไวรัส Covid-19 ที่ยังเร่งตัวขึ้นรวมถึงการเมืองภายในที่ม็อบราษฎรจะชุมนุมใหญ่อีกครั้ง
ด้าน บล.เคทีบี (ประเทศไทย) มองตลาดยังได้ Sentiment ทางบวกจากปัจจัยข้างต้นและ ธพณ.จ่ายเงินปันผลได้มากกว่าที่เคยคาด หากดัชนีฯผ่าน 1350 จุด จะเป็นสัญญาณซื้อรอบใหม่ ให้น้ำหนักหุ้นใหญ่  หุ้นท่องเที่ยวน่าจะถูกซื้อต่อ และหุ้นที่มีแนวโน้มกำไรที่แข็งแกร่งหรือฟื้นตัวเร็ว … พอร์ตหุ้นวันนี้ เอา KTC ออกและเพิ่ม GLOBAL, CRC เข้ามาแทน